b'\n_START_ARTICLE_\nErnest Andrew Mustard\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danjem \xc5\xa1olanju je leta 1911 postal uradnik v in\xc5\xbeenirskem delu \xc5\xbeeleznic zvezne dr\xc5\xbeave Victoria; istega leta je pridobil tudi licenco brez\xc5\xbei\xc4\x8dnega operaterja._NEWLINE_Potem ko je leto pre\xc5\xbeivel v Korpusu avstralskih signalistov (Corps of Australian Signallers) in dve leti v 21. komunikacijskem tropu (21st Signal Troop), oboje v sestavi Avstralskih in\xc5\xbeenircev milice, je avgusta 1914 kot vojak vstopil v 1. komunikacijski trop Avstralske imperialne sile. Sodeloval je v izkrcanju na Gallipoliju, kjer je bil novembra 1915 povi\xc5\xa1an v desetnika; nato je bil prestavljen na Bli\xc5\xbenji vzhod, kjer je bil kot drugi poro\xc4\x8dnik in komunikacijski \xc4\x8dastnik dodeljen Imperialnemu kamelskemu korpusu._NEWLINE_Junija 1917 je bil dodeljen 1. eskadrilji Avstralskega letalskega korpusa (Australian Flying Corps); po uvodnem izobra\xc5\xbeevanju je postal letalski opazovalec. Med vojno se je odlikoval in bil odlikovan s redom Nila in Distinguished Flying Cross. Leta 1918 je opravil \xc5\xa1olanje \xc5\xa1e pri Kraljevem vojnem letalstvu (RAF), nato pa se je aprila 1919 vrnil v Avstralijo._NEWLINE_Po demobilizaciji je nekaj \xc4\x8dasa deloval kot poklicni pilot, nato pa se je leta 1922 kot stotnik pridru\xc5\xbeil Kraljevemu avstralskemu vojnemu letalstvo (RAAF). Leta 1922 je opravil zra\xc4\x8dne preglede jezera Eyre in leta 1925, skupaj s Kraljevo avstralsko vojno mornarico \xc5\xa1e pregled velikega koralnega grebena. Naslednje leto je prekinil voja\xc5\xa1ko slu\xc5\xbebo in postal glavni pilot in in\xc5\xa1truktor za Letalski klub Victorie, nato pa se je ukvarjal s komercialnim letenjem. Po poroki s Margot Saro Munro 19. aprila 1929 je spremenil svoj rojstni priimek Mustard v Mustar._NEWLINE_Po izbruhu druge svetovne vojne je bil ponovno aktiviran in bil dodeljen General\xc5\xa1tabu RAAF in leta 1914 je postal poveljnik eskadrilje. Po koncu vojne je postal dokumentacijski \xc4\x8dastnik Zra\xc4\x8dnega oddelka.'